CELEX: 32006D0394
Language: hu
Date: 2006-05-31 00:00:00
Title: 2006/394/EK: A Bizottság határozata ( 2006. május 31. ) egyes szlovákiai hús- és halágazati létesítményekre vonatkozóan a 2003. évi csatlakozási okmány XIV. melléklete függelékének módosításáról  (az értesítés a C(2006) 2073. számú dokumentummal történt)   (EGT vonatkozású szöveg)

7.6.2006   
            
            
               HU
            
            
               Az Európai Unió Hivatalos Lapja
            
            
               L 152/32
            
         A BIZOTTSÁG HATÁROZATA
   (2006. május 31.)
   egyes szlovákiai hús- és halágazati létesítményekre vonatkozóan a 2003. évi csatlakozási okmány XIV. melléklete függelékének módosításáról
   (az értesítés a C(2006) 2073. számú dokumentummal történt)
   (EGT vonatkozású szöveg)
   (2006/394/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak XIV. melléklete 5. fejezete B. szakaszának d) bekezdésére,
   mivel:
   
               (1)
            
            
               Szlovákia számára átmeneti időszakokat biztosítottak a 2003. évi csatlakozási okmány XIV. mellékletének függelékében (1) felsorolt egyes létesítmények vonatkozásában.
            
         
               (2)
            
            
               A 2003. évi csatlakozási okmány XIV. mellékletének függelékét a 2004/463/EK (2), a 2005/189/EK (3) és a 2005/661/EK (4) tanácsi határozattal módosították.
            
         
               (3)
            
            
               Az illetékes szlovák hatóság hivatalos nyilatkozata szerint az egyik húsipari létesítményben lezárult a fejlesztési folyamat, és ez jelenleg teljes mértékben megfelel a közösségi jogszabályoknak. A jegyzékben szereplő átalakulóban lévő létesítmények közül egy húsipari létesítmény részlegesen beszüntette tevékenységeit. Az egyik halászati létesítményt bezárták. Ezeket a létesítményeket ezért el kell hagyni az átalakulóban lévő létesítmények jegyzékéből.
            
         
               (4)
            
            
               A 2003. évi csatlakozási okmány XIV. mellékletének függelékét ezért ennek megfelelően módosítani kell. Az egyértelműség érdekében a melléklet helyébe egy új mellékletnek kell lépnie.
            
         
               (5)
            
            
               Az Élelmiszerlánc- és Állat-egészségügyi Állandó Bizottság tájékoztatást kapott az e határozatban elrendelt intézkedésekről,
            
         ELFOGADTA EZT A HATÁROZATOT:
   1. cikk
   A 2003. évi csatlakozási okmány XIV. mellékletének függeléke helyébe e határozat mellékletének szövege lép.
   2. cikk
   E határozatnak a tagállamok a címzettjei.
   
      Kelt Brüsszelben, 2006. május 31-én.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL C 227 E., 2003.9.23., 1654. o.
   
      (2)  HL L 156., 2004.4.30., 138. o.
   
      (3)  HL L 62., 2005.3.9., 34. o.
   
      (4)  HL L 245., 2005.9.21., 18. o.
   
      MELLÉKLET
      
         
            „Függelék
            amelyet a XIV. melléklet 5. fejezetének B. szakasza említ (1)
            
            Létesítmények jegyzéke, amely tartalmazza a hiányosságokat, illetve ezen hiányosságok kijavításának határidejét
            
                        Állatorvosi engedély száma
                     
                     
                        A létesítmény neve
                     
                     
                        Hiányosságok
                     
                     
                        A megfelelés időpontja
                     
                  
                        GA 6-2
                     
                     
                        Sered’ský MP a.s., Bratislavská 385, Sered’
                     
                     
                        64/433/EGK tanácsi irányelv:
                        
                                     
                                 
                                 
                                    I. melléklet, I. fejezet, 1. pont a), b) és g) alpont
                                 
                              
                                     
                                 
                                 
                                    I. melléklet, I. fejezet, 11. pont
                                 
                              
                                     
                                 
                                 
                                    I. melléklet, II. fejezet, 14. pont, a) alpont
                                 
                              
                     
                        2006.12.31.
                     
                  
      
      
         (1)  A XIV. melléklet szövegét lásd: HL L 236., 2003.9.23., 915. o.”